Farg‘onada Yangi yil savdo yarmarkalari ish boshladi

Yangi yil bayrami arafasida Farg‘ona viloyatining shaharlari va tuman markazlarida ham savdo yarmarkalari ish boshladi. Bu haqda O‘zA xabar berdi.

 Foto © iglino.ru
Aholini sifatli va arzon meva-sabzavot, poliz, go‘sht mahsulotlari bilan ta’minlash maqsadida tashkil etilgan savdo yarmarkalarida viloyat fermer xo‘jaliklari, qayta ishlash korxonalari, kichik biznes va xususiy tadbirkorlik subyektlari o‘z mahsulotlari bilan ishtirok etmoqda.
Viloyat dehqon, buyum bozorlari va yarmarkalari aksiyadorlik jamiyatlari uyushmasi raisi Odiljon Toshboltayevning ta’kidlashicha, har kuni besh tonna sabzavot, uch tonnadan ortiq meva-uzum, to‘rt tonna kartoshka, bir tonna go‘sht va baliq hamda boshqa mahsulotlar xaridorlarga yetkazib berilmoqda.
Yozyovon tumanidagi fermer xo‘jaliklari olib kelgan baliqning bir kilogrammi 4 ming, go‘sht 14 ming, kartoshka 900 so‘m, tuxumning har donasi 250 so‘mdan sotilmoqda.